Pelan Antirasuah Nasional 2019-2023

Pelan AntiRasuah Nasional (NACP) 2019-2023 menyenaraikan 22 strategi yang akan diberi keutamaan merealisasikan manifesto kerajaan ke arah negara bebas rasuah dan berintegriti. Pelan yang menggariskan 115 inisiatif anti rasuah bagi enam sektor berisiko termasuk politik, perolehan awam, penguatkuasaan undang-undang, pentadbiran sektor awam, perundangan dan kehakiman serta tadbir urus korporat. Majlis perasmian NACP disempurnakan oleh Perdana Menteri Malaysia Mahathir Mohamad pada 29 Januari 2019.

la antara lain dbangunkan bagi menggantikan Pelan Integriti Nasional (PIN) sepertimana yang telah diputuskan Mesyuarat Jawatankuasa Khas Kabinet Mengenai Anti Rasuah (JKKMAR) pada 8 Jun 2018 yang dipengerusikan oleh Perdana Menteri. Pelan ini dibangunkan Pusat Governans, Integriti dan Antirasuah Nasional (GIACC) dengan kerjasama agensi-agensi kerajaan.

Pada 30 Januari 2020, genap setahun selepas pelancaran NACP, Mahathir menyatakan bahawa pelan tersebut berjaya memperbaiki imej negara yang sebelum ini dikaitkan dengan kleptokrasi. Beliau menegaskan Malaysia kini lebih dihormati kerana integriti, dengan kedudukan negara dalam Indeks Persepsi Rasuah (CPI) 2019 meningkat daripada tangga ke-61 pada 2018 kepada ke-51. Menurut Mahathir, antara pencapaian utama sepanjang tahun pertama ialah penubuhan Jawatankuasa Khas Kabinet Mengenai Antirasuah (JKKMAR) dan Pusat Governans, Integriti dan Antirasuah Nasional (GIACC), di samping pelaksanaan 25 inisiatif awal daripada 115 yang dirangka bagi tempoh 2019–2023. Inisiatif tersebut termasuk pengisytiharan harta oleh anggota pentadbiran, kod etika ahli parlimen, serta dasar tender terbuka bagi projek kerajaan.

Rujukan

Kategori:Penubuhan 2019 di Malaysia
Kategori:Kepimpinan Mahathir Mohamad kedua